ປະທານາທິບໍດີເກົາຫລີໃຕ້ ຂໍ​ຂະ​ມາໂທດ ​ຕໍ່​ປະ​ເທດ​ຊາດ 
ທ່ານ Lee ​ໄດ້​ຂໍ​ຂະ​ມາໂທດ ​ຕໍ່​ປະ​ເທດ​ຊາດ ກ່ຽວ​ກັບ​ຂໍ້ກ່າວຫາ ​​ເລື່ອງການ​ສໍ້​ລາດ​ບັງ​ຫຼວງຂອງ​ນ້ອງ​ຊາຍ​​ ແລະ​ຜູ້​ຊ່ວຍວຽກ ອີກຈໍານວນນຶ່ງ.
ປະທານາທິບໍດີເກົາຫຼີໃຕ້ ທ່ານ Lee Myung-bak ໄດ້ຂໍຂະມາໂທດຕໍ່ປະເທດຊາດກ່ຽວ ກັບຂໍ້ຫາເລື່ອງການສໍ້ລາດບັງຫຼວງຂອງນ້ອງຊາຍຂອງທ່ານ ແລະຜູ້ຊ່ອຍວຽກຂັ້ນສູງຂອງ ປະທານາທິບໍດີ ບາງຄົນ ທ່ານ Lee ໄດ້ກ່າວຄໍາປາໄສ ທາງໂທລະພາບ ໃນວັນອັງຄານມື້ນີ້ ໂດຍກ່າວໃນຕອນນຶ່ງ ວ່າທ່ານຂໍກົ້ມຫົວ ຂໍໂທດຂໍອະໄພ ທີ່ໄດ້ສ້າງຄວາມເປັນຫ່ວງກັງວົນໃຫ້ແກ່ປະຊາຊົນຊາວ ເກົາຫຼີໃຕ້ ທ່ານ Lee Sang-deuk ນ້ອງຊາຍຂອງທ່ານປະທານາທິບໍດີ ໄດ້ຖືກຈັບກຸມໃນຕົ້ນເດືອນນີ້ ໃນຖານມີສ່ວນພົວພັນກັບຂໍ້ກ່າວຫາທີ່ວ່າ ທ່ານໄດ້ຮັບເງິນຫຼາຍກວ່າ 5 ແສນໂດລາ ຈາກ ທະນາຄານອອມສິນທີ່ລົ້ມແຫຼວຫລາຍໆແຫ່ງ ເພື່ອແລກປ່ຽນກັບການຊ່ວຍເຫລືອເລັກໆ ນ້ອຍໆ ອະດີດຜູ້ຊ່ອຍຂັ້ນອະວຸໂສຂອງປະທານາທິບໍດີ ຈໍານວນນຶ່ງ ກໍໄດ້ຖືກຈັບກຸມເຊັ່ນກັນ ຍ້ອນ ຂ່າວນອງນັນເລື່ອງການສໍ້ລາດບັງຫລວງນີ້ ປະທານາທິບໍດີ Lee ມີກໍານົດຈະກ້າວລົງຈາກຕໍາແໜ່ງ ເວລາວາລະການດໍາລົງຕໍາແໜ່ງ ຂອງທ່ານສິ້ນສຸດລົງ ໃນເດືອນກຸມພາ ປີໜ້າ